**ΣΥΜΦΩΝΙΑ ΠΛΑΙΣΙΟ**

**ΑΡ. ΠΡΩΤ..................................**

**ΘΕΜΑ :** «…………………………………………………………………………………………………………………………………………………………………………………………..»

Στην Αγία Παρασκευή Αττικής σήμερα, την ……....................., έτους 2021, ημέρα …………………..…., οι συμβαλλόμενοι και υπογράφοντες:

αφενός το το **ΕΘΝΙΚΟ ΚΕΝΤΡΟ ΕΡΕΥΝΑΣ ΦΥΣΙΚΩΝ ΕΠΙΣΤΗΜΩΝ «ΔΗΜΟΚΡΙΤΟΣ»**, που εδρεύει στην Αγία Παρασκευή Αττικής (Πατρ. Γρηγορίου Ε’ & Νεαπόλεως 27, ΤΚ 15341), ΑΦΜ ……………………………, Δ.Ο.Υ. ΚΕΦΟΔΕ ΑΤΤΙΚΗΣ και εκπροσωπείται νόμιμα από τον Διευθυντή και Πρόεδρο του Δ.Σ. Δρ. Γ. Νούνεση,και που στο εξής χάριν συντομίας θα καλείται «**Αναθέτουσα Αρχή**» και αφετέρου οι εταιρίες

1/ με την επωνυμία «**…………….**» που εδρεύει στην ………………, οδός ………………….., ΤΚ ………, ΑΦΜ …………………….., Δ.Ο.Υ. …………….., τηλ: ……………………, φαξ: ………………………., e-mail: ……………………….. που συμβάλλεται στην παρούσα νόμιμα εκπροσωπούμενη για την υπογραφή της από τον / την ……………………………… και που στο εξής χάριν συντομίας θα καλείται «**Ανάδοχος α**»

2/ με την επωνυμία «**…………….**» που εδρεύει στην ………………, οδός ………………….., ΤΚ ………, ΑΦΜ …………………….., Δ.Ο.Υ. …………….., τηλ: ……………………, φαξ: ………………………., e-mail: ……………………….. που συμβάλλεται στην παρούσα νόμιμα εκπροσωπούμενη για την υπογραφή της από τον / την ……………………………… και που στο εξής χάριν συντομίας θα καλείται «**Ανάδοχος β**»

συμφώνησαν και συναποδέχονται τα ακόλουθα:

**Άρθρο Χ – Ορισμοί**

Οι ακόλουθοι όροι έχουν τις έννοιες που τους αποδίδονται στη συνέχεια:

**Ανάδοχος**: Οι προσφέροντες που έχουν επιλεγεί ως αντισυμβαλλόμενα μέρη της πολυμερούς συμφωνίας πλαίσιο.

**Συμφωνία Πλαίσιο**: Η συμφωνία μεταξύ Αναθέτουσας Αρχής και Αναδόχων, η οποία καθορίζει τους όρους και προϋποθέσεις που διέπουν τις παραγγελίες/εκτελεστικές συμβάσεις, αγορές και παραδόσεις που πραγματοποιούνται καθ’ όλη τη διάρκειά της.

**Εκτελεστικές συμβάσεις**: Οι συμβάσεις που συνάπτονται σε εκτέλεση της συμφωνίας πλαίσιο και με τις οποίες δημιουργείται συμβατική δέσμευση για την εκτέλεση της προμήθειας εκ μέρους των Αναδόχων για συγκεκριμένες ποσότητες και αξίες.

**Προϋπολογισμός συμφωνίας πλαίσιο**: Η προεκτιμώμενη από την Αναθέτουσα Αρχή συνολική αξία της συμφωνίας πλαίσιο, η οποία δεν είναι υποχρεωτικό να εξαντληθεί στο σύνολό της.

**Άρθρο Χ – Αντικείμενο συμφωνίας πλαίσιο**

Αντικείμενο της συμφωνίας-πλαίσιο είναι η προμήθεια των ακόλουθων ειδών ………… , των οποίων οι ποσότητες ενδεικτικά καταγράφονται στο Παράρτημα Α.

Τα προς προμήθεια είδη κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV):................. και συμπληρωματικού CPV ……………………………………

Η παρούσα συμφωνία-πλαίσιο υποδιαιρείται στα κάτωθι τμήματα:

ΤΜΗΜΑ 1 : «……………………………………………..», εκτιμώμενης αξίας .................................... πλέον ΦΠΑ ...

ΤΜΗΜΑ 2 : «……………………………………………..», εκτιμώμενης αξίας .................................... πλέον ΦΠΑ ...

Η ολοκλήρωση της διαγωνιστικής διαδικασίας οδήγησε στη σύναψη πολυμερούς συμφωνίας πλαίσιο για κάθε ένα από τα επιμέρους τμήματα αυτής.

**Άρθρο Χ – Προϋπολογισμός συμφωνίας πλαίσιο – Χρηματοδότηση**

Η συνολική εκτιμώμενη αξία της συμφωνία-πλαίσιο ανέρχεται στο ποσό των …………………………………. € συμπεριλαμβανομένου ΦΠΑ ..... % (προϋπολογισμός χωρίς ΦΠΑ: € ……………………. ΦΠΑ : …………………..). Η εκτιμώμενη αξία βασίζεται στη μέση τιμή των προς προμήθεια ειδών σε προηγούμενο χρονικό διάστημα 12 μηνών.

Η συμφωνία πλαίσιο δεν δεσμεύει την αναθέτουσα αρχή στην εκτέλεσή της. Κατά συνέπεια η αναγραφή των προς προμήθεια ποσοτήτων είναι καθαρά ενδεικτική.

Η συμφωνία πλαίσιο χρηματοδοτείται από ……………………………… και περιλαμβάνεται στο έργο με τίτλο: «……………………………………..» και κωδικό έργου ………………………………………., με βάση την απόφαση ένταξης υπ' αριθμ. ………………………….

Σε περίπτωση που για οποιονδήποτε λόγο διακοπεί η προβλεπόμενη χρηματοδότηση, η αναθέτουσα αρχή διατηρεί το δικαίωμα διακοπής της εν λόγω συμφωνίας αζημίως υπέρ αυτής.

**Άρθρο Χ – Διάρκεια ζωής σύμβασης**

Η συμφωνία πλαίσιο έχει διάρκεια ζωής έως την ……………………………………., αρχής γενομένης από την υπογραφή της.

Σε περίπτωση που δοθεί παράταση στην διάρκεια του ερευνητικού προγράμματος, η Αναθέτουσα Αρχή διατηρεί το δικαίωμα να παρατείνει την διάρκεια ισχύος της σύμβασης για χρονικό διάστημα ίδιο με αυτό της παράτασης του προγράμματος και χωρίς τροποποίηση του φυσικού και οικονομικού αντικειμένου της αρχικής σύμβασης.

**Άρθρο Χ – Ανάθεση εκτελεστικών συμβάσεων**

Κάθε φορά που υφίσταται ανάγκη, η αναθέτουσα αρχή διεξάγει μίνι διαγωνισμό για την ανάδειξη ενός από τους ως άνω αναδόχους που θα αναλάβει να εκτελέσει την προμήθεια των συγκεκριμένων ειδών, σε ποσότητες για τα οποίες υπάρχει ανάγκη.

Η αναθέτουσα αρχή προσκαλεί τους ως άνω αναδόχους να υποβάλουν νέα προσφορά, η οποία σε καμία περίπτωση δεν επιτρέπεται να είναι δυσμενέστερη από την αρχική τους. Κριτήριο ανάθεσης των εκτελεστικών συμβάσεων είναι η πλέον συμφέρουσα από οικονομική άποψη προσφορά που στηρίζεται στη χαμηλότερη τιμή. Οι λεπτομέρειες του κάθε μίνι διαγωνισμού, ιδίως δε η προθεσμία υποβολής νέας προσφοράς, παρατίθενται στην πρόσκληση που αποστέλλεται στους αναδόχους.

Εφόσον υπάρχει δέσμευση πίστωσης για το συνολικό ποσό της συμφωνίας πλαίσιο, δεν υφίσταται υποχρέωση ανάρτησης στο ΚΗΜΔΗΣ νέου πρωτογενούς και εγκεκριμένου αιτήματος σε κάθε εκτελεστική σύμβαση.

Προς απόδειξη της παραγγελίας και της ανάληψης υποχρέωσης εκτέλεσης αυτής υπογράφεται σχετική εκτελεστική σύμβαση, η οποία αναφέρει τουλάχιστον την αιτούμενη ποσότητα αναλωσίμων, το ποσό πληρωμής του αναδόχου και το χρόνο παράδοσης αυτών στην έδρα της Αναθέτουσας Αρχής.

Ο ανάδοχος διατηρεί το δικαίωμα να μην υποβάλει προσφορά στον μίνι διαγωνισμό, επομένως να μην συμμετάσχει στην εκτέλεση συγκεκριμένης παραγγελίας.

**Άρθρο Χ – Παράδοση αναλωσίμων**

Τόπος παράδοσης του αντικειμένου της εκτελεστικής σύμβασης ορίζεται ο χώρος του εργαστηρίου που θα υποδείξει ο επιστημονικός υπεύθυνος.

Ο Ανάδοχος υποχρεούται να παραδίδει τα αναλώσιμα της εκάστοτε εκτελεστικής σύμβασης εντός ……………… εργάσιμων ημερών από την υπογραφή της εκτελεστικής σύμβασης. Ειδοποιεί σχετικά τον Επιστημονικά Υπεύθυνο, την Αποθήκη υποδοχής των αναλωσίμων και την Επιτροπή Παραλαβής για την ημερομηνία που προτίθεται να παραδώσει τα αναλώσιμα, τουλάχιστον 1 ημέρα νωρίτερα.

Μετά την παράδοση των αναλωσίμων, ο προμηθευτής υποβάλλει στην Αναθέτουσα Αρχή αποδεικτικό θεωρημένο από τον υπεύθυνο αποθήκης, στο οποίο αναφέρεται η ημερομηνία παράδοσης, η ποσότητα αναλωσίμων που παραδόθηκαν, ο αριθμός πρωτοκόλλου της συμφωνίας πλαίσιο και ο αριθμός πρωτοκόλλου της εκτελεστικής σύμβασης.

Ο συμβατικός χρόνος παράδοσης μπορεί να παραταθεί μετά από αίτημα του προμηθευτή που υποβάλλεται εντός του συμβατικού χρόνου παράδοσης, μετά από γνωμοδότηση του Επιστημονικού Υπευθύνου και έκδοση αιτιολογημένης απόφασης της Αναθέτουσας Αρχής.

Ο συμβατικός χρόνος παράδοσης μπορεί να παραταθεί μετά από αίτημα της Αναθέτουσας Αρχής, εφόσον ο προμηθευτής συναινεί σε αυτό, μετά από γνωμοδότηση Επιστημονικού Υπευθύνου και έκδοση αιτιολογημένης απόφασης της Αναθέτουσας Αρχής.

Το χρονικό διάστημα της παράτασης δεν επιτρέπεται να υπερβαίνει το μισό του αρχικού συμβατικού χρόνου παράδοσης. Η απόφαση παράτασης εκδίδεται εντός εύλογου χρονικού διαστήματος μετά την υποβολή του αιτήματος του προμηθευτή

**Άρθρο Χ – Παραλαβή**

Η παραλαβή του αντικειμένου της σύμβασης γίνεται από την Επιτροπή Παραλαβής που συστήνει προς το σκοπό η Αναθέτουσα Αρχή, σύμφωνα με το άρθρο 221 παράγραφος 3. Η προσωρινή παραλαβή γίνεται αμέσως μετά την τοποθέτηση των αναλωσίμων στους χώρους της Αναθέτουσας Αρχής, σύμφωνα με τα προβλεπόμενα στο άρθρο 208 του Ν.4412/2016.

Ο ποιοτικός έλεγχος πραγματοποιείται με … . Ο ποσοτικός έλεγχος πραγματοποιείται …

Η οριστική παραλαβή συντελείται το αργότερο μετά …………………………… ημέρες μετά από την προσωρινή παραλαβή. Εάν δεν υπάρχει άλλο στάδιο ελέγχου, προσωρινή και οριστική παραλαβή ταυτίζονται). Τα αναλώσιμα επιτρέπεται να χρησιμοποιηθούν μόνο μετά την οριστική τους παραλαβή. Όλα τα πρωτόκολλα που συντάσσονται από τον Επιστημονικό Υπεύθυνο κοινοποιούνται στον προμηθευτή. Κατά τα λοιπά εφαρμόζεται το άρθρο 208 του Ν.4412/2016.

Εάν η παραλαβή δεν πραγματοποιηθεί μέσα στο ως άνω οριζόμενο χρόνο, θεωρείται ότι συντελείται αυτοδίκαια και εκδίδεται σχετική απόφαση της Αναθέτουσας Αρχής με βάση μόνο το αποδεικτικό εισαγωγής των αναλωσίμων στην αποθήκη. Κατά τα λοιπά εφαρμόζονται τα άρθρα 209 και 213 του Ν.4412/2016.

**Άρθρο Χ – Διαδικασία επίλυσης διαφωνίας κατά την παραλαβή**

Η Αναθέτουσα Αρχή έχει δικαίωμα, σε περίπτωση που κρίνει ότι κάποιο τμήμα της σύμβασης δεν εκτελείται σύμφωνα με τους όρους της παρούσας, να εκφράσει εγγράφως και αιτιολογημένα τις απόψεις της και να τις αποστείλει άμεσα στον Ανάδοχο. Ανάλογα με την περίπτωση, η Αναθέτουσα Αρχή μπορεί να θέτει και ρητή προθεσμία συμμόρφωσης του Αναδόχου.

Ο Ανάδοχος υποχρεώνεται να λάβει υπόψη του τις ανωτέρω απόψεις και να καταβάλει κάθε προσπάθεια, ώστε να εξασφαλιστεί η έγκαιρη και ορθή εκτέλεση της συμφωνίας. Προς τον σκοπό αυτό ο Ανάδοχος υποχρεούται να παρέχει άμεσα στην Αναθέτουσα Αρχή όλες τις πληροφορίες σχετικά με την εξέλιξη της πορείας εκτέλεσης της συμφωνίας.

Σε περίπτωση που κατά την χρήση των υπό παραλαβή προϊόντων διαπιστωθεί ότι τα προϊόντα δεν ανταποκρίνονται στα όσα έχουν δηλωθεί από τον προσφέροντα σε σχέση με την διάλυση, καλυπτικότητα και την μέθοδο εφαρμογής τους, η Αvαθέτουσα Αρχή καλεί τον Ανάδοχο να προβεί σε αναβάθμιση της ποιότητας των προϊόντων του, έτσι ώστε να ανταποκρίνονται στις αρχικές του δηλώσεις.

**Άρθρο Χ – Εκπρόθεσμη παράδοση**

Σε περίπτωση που ο Ανάδοχος δεν τηρήσει το συμβατικό χρόνο παράδοσης (με την τυχόν παράταση που δόθηκε) του επιβάλλεται πρόστιμο 5% επί της συμβατικής αξίας (χωρίς ΦΠΑ) που παραδόθηκε εκπρόθεσμα. Εάν τα αναλώσιμα που παραδόθηκαν εκπρόθεσμα επηρεάζουν τη χρησιμοποίηση και άλλων αναλωσίμων που παραδόθηκαν εμπρόθεσμα, το πρόστιμο επιβάλλεται επί της συμβατικής αξίας (χωρίς ΦΠΑ) του συνόλου των αναλωσίμων. Κατά τα λοιπά εφαρμόζεται το άρθρο 207 ν.4412/2016.

**Άρθρο Χ – Υποχρεώσεις αναθέτουσας αρχής**

Η Αναθέτουσα Αρχή παραδίδει στον Ανάδοχο, ατελώς, κάθε έγγραφο, σχέδιο, μελέτη, προδιαγραφή, προσωπικό και εν γένει κάθε στοιχείο που έχει στην κατοχή της, είναι σχετικό με την εκτέλεση της παρούσας και διευκολύνει τον Ανάδοχο στο έργο του. Ο Ανάδοχος υποχρεούται σε επιστροφή των ανωτέρω με την οριστική παραλαβή των υλικών από την αναθέτουσα αρχή ή την με οποιοδήποτε άλλο τρόπο λύση της εκτελεστικής σύμβασης.

Η Αναθέτουσα Αρχή παρέχει στον Ανάδοχο πρόσβαση στην έδρα της, κατά τις εργάσιμες ημέρες και ώρες, παρουσία εκπροσώπου της.

Η Αναθέτουσα Αρχή λαμβάνει όλα τα ενδεδειγμένα μέτρα για την προστασία και ασφάλεια του προσωπικού του Αναδόχου στους χώρους εκτέλεσης της παρούσας. Ενημερώνει μάλιστα εγγράφως τον Ανάδοχο για τυχόν ιδιαιτερότητες των χώρων εκτέλεσης της συμφωνίας.

Η Αναθέτουσα Αρχή συνδράμει τον Ανάδοχο στην επικοινωνία του με άλλους φορείς, δημόσιους ή ιδιωτικούς, που τυχόν εμπλέκονται στην εκτέλεση της παρούσας, εφόσον θεωρεί ότι η επικοινωνία αυτή απαιτείται για την εκπλήρωση των συμβατικών υποχρεώσεων του Αναδόχου, με τήρηση βέβαια όλων των διατάξεων περί προστασίας προσωπικών δεδομένων.

**Άρθρο Χ – Υποχρεώσεις αναδόχων**

Ο Ανάδοχος εκτελεί τις συμβατικές του υποχρεώσεις με προσοχή, επιμέλεια και σύμφωνα με τους κανόνες της τέχνης και της επιστήμης του, τις αρχές της καλής πίστης και των συναλλακτικών ηθών.

Ο Ανάδοχος διασφαλίζει την ποιότητα των παρεχόμενων προϊόντων από τεχνική άποψη και εξασφαλίζει την καταλληλότητα, ασφάλεια και έγκαιρη προμήθεια στις εγκαταστάσεις του εργαστηρίο.

Ο Ανάδοχος διαθέτει προς εκτέλεση της παρούσας το πλέον κατάλληλο, έμπειρο και εξειδικευμένο προσωπικό, το οποίο δεν συνδέεται με την Αναθέτουσα Αρχή με σχέση εργασίας ή έργου και κατά συνέπεια ουδόλως την επιβαρύνει με υποχρεώσεις για καταβολές μισθών, αμοιβών, αποζημιώσεων, ασφαλιστικών εισφορών κλπ. Οι ανωτέρω υποχρεώσεις βαρύνουν αποκλειστικά τον Ανάδοχο.

**Άρθρο Χ- Εμπιστευτικότητα – Εχεμύθεια**

Ο Ανάδοχος αναγνωρίζει και αποδέχεται ότι όλοι οι όροι της παρούσας συμφωνίας, τα έγγραφα, κάθε σχετική επικοινωνία του με την Αναθέτουσα Αρχή και εν γένει κάθε πληροφορία που τεθεί υπόψη του στο πλαίσιο εκτέλεσης της παρούσας, ακόμη και εάν αφορά γενικότερα τους χώρους ή τα διάφορα συστήματα της αναθέτουσας αρχής, είναι αυστηρώς εμπιστευτικά («άκρως απόρρητες πληροφορίες»). Ο Ανάδοχος υποχρεούται κατά συνέπεια να μην αποκαλύπτει, διοχετεύει ή γνωστοποιεί σε τρίτα μέρη οποιαδήποτε πληροφορία πηγάζει από την εκτέλεση της παρούσας, τις χρησιμοποιεί δε αποκλειστικά στο πλαίσιο εκτέλεσης της παρούσας.

Ο Ανάδοχος υποχρεούται παράλληλα να διασφαλίζει ότι και όλοι οι υπάλληλοι, συνεργάτες του κλπ είναι εν γνώσει των υποχρεώσεων εχεμύθειας, συμφωνούν με αυτές και εγγυώνται την τήρησή τους. Σε κάθε περίπτωση η Αναθέτουσα Αρχή διατηρεί το δικαίωμα να κάνει χρήση των διατάξεων περί απορρήτου σε περίπτωση παράβασης με την επιφύλαξη παντός άλλου δικαιώματος αποζημίωσης της Αναθέτουσας Αρχής.

Παράβαση της ως άνω συμβατικής υποχρέωσης του Αναδόχου επιφέρει κατάπτωση της εγγυητικής επιστολής καλής εκτέλεσης, με την επιφύλαξη παντός άλλου δικαιώματος αποζημίωσης της Αναθέτουσας Αρχής.

**Άρθρο Χ – Κίνδυνος**

Ο Ανάδοχος φέρει τον κίνδυνο για κάθε ζημία ή απώλεια των παραδοτέων της εκάστοτε εκτελεστικής σύμβασης μέχρι την ημερομηνία οριστικής παραλαβής τους. Υποχρεούται δε σε περίπτωση ζημίας, φθοράς ή απώλειας σε πλήρη αποκατάσταση ή αντικατάστασή τους. Μετά την οριστική παραλαβή ο κίνδυνος μεταβιβάζεται στην Αναθέτουσα Αρχή.

**Άρθρο Χ – Ασφάλιση προσωπικού αναδόχου**

Ο Ανάδοχος υποχρεούται να ασφαλίζει και να διατηρεί ασφαλισμένο το προσωπικό του στους αρμόδιους ασφαλιστικούς οργανισμούς καθ΄ όλη την διάρκεια εκτέλεσης της σύμβασης.

του μη εκπλήρωση ή πλημμελή εκπλήρωση των συμβατικών του υποχρεώσεων.

**Άρθρο Χ – Εκχωρήσεις – Μεταβιβάσεις**

Ο Ανάδοχος δεν δικαιούται να μεταβιβάσει ή εκχωρήσει τη σύμφωνία ή μέρος αυτής, χωρίς την έγγραφη συναίνεση της αναθέτουσας αρχής. Κατ’ εξαίρεση ο ανάδοχος δικαιούται να εκχωρήσει, χωρίς έγκριση, τις απαιτήσεις του έναντι της αναθέτουσας αρχής για την καταβολή συμβατικού τιμήματος, με βάση τους όρους της σύμφωνιας, σε τράπεζα της επιλογής του που λειτουργεί νόμιμα στην Ελλάδα.

**Άρθρο Χ – Συμβατικό τίμημα**

Το συνολικό συμβατικό τίμημα της συμφωνίας πλαίσιο δεν μπορεί να υπερβεί το ποσό των ………………………………………………………. ευρώ, πλέον ΦΠΑ ,ήτοι το συνολικό ποσό των …………………………………………………………………………………..(……………………….. €). και πληρώνεται διαμέσου των εκτελεστικών της συμφωνίας πλαίσιο συμβάσεων.

Οι ανάδοχοι έχουν λάβει υπόψη τους όλα τα δεδομένα για την εμπρόθεσμη και προσήκουσα εκτέλεση της συμφωνίας πλαίσιο. Το συμβατικό τίμημα περιλαμβάνει την αμοιβή των αναδόχων και όλα τα σχετικά με την εκτέλεση της παρούσας έξοδα τους, ιδίως για μέσα, υλικά και αμοιβές του προσωπικού ή οιουδήποτε άλλου τρίτου ήθελε χρησιμοποιήσει ο ανάδοχος για τις ανάγκες της παρούσας. Η Αναθέτουσα Αρχή δεν υποχρεούται στην καταβολή οποιασδήποτε άλλης δαπάνης.

Toν Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α.

Το συμβατικό τίμημα υπόκειται σε παρακράτηση φόρου εισοδήματος, βάσει του Νόμου 4172/2013. Στην τιμή θα επιβληθεί κράτηση 0,1% υπέρ ΕΑΔΗΣΥ, 3% τέλος χαρτοσήμου επί της κράτησης ΕΑΔΗΣΥ και 20% επ’ αυτού εισφορά ΟΓΑ.

**Άρθρο Χ – Τρόπος πληρωμής**

Η πληρωμή του συμβατικού τιμήματος από την Αναθέτουσα Αρχή προς τον Ανάδοχο γίνεται είτε στο 100% της αξίας κάθε εκτελεστικής σύμβασης μετά την οριστική παραλαβή των αγαθών είτε τμηματικά και μέχρι την οριστική παραλαβή (*επιλέγεται ένας από τους δύο τρόπους από την Α.Α.)*. Όλες οι πληρωμές γίνονται σε ευρώ.

Σύμφωνα με την υπ' αρ. 52445ΕΞ/04-04-2023 ΚΥΑ με θέμα "Υποχρέωση υποβολής ηλεκτρονικών τιμολογίων από τους οικονομικούς φορείς" (Β' 2385/12-04-2023 και διόρθωση σφάλματος στο ΦΕΚ Β' 3061/09-05-2023), όπως έχει τροποποιηθεί και ισχύει, προβλέπεται ότι για δαπάνες σε εκτέλεση συμβάσεων των ν. 3978/2011, ν. 4412/2016 και ν. 4413/2016 που συνάπτονται και εκτελούνται από το ΕΚΕΦΕ «ΔΗΜΟΚΡΙΤΟΣ», υποβάλλονται υποχρεωτικά Ηλεκτρονικά Τιμολόγια από τους αντισυμβαλλόμενους οικονομικούς φορείς όταν οι διαδικασίες σύναψης συμβάσεων εκκινούν μετά την 1η Ιουνίου του έτους 2024.

**Άρθρο Χ – Δικαιολογητικά πληρωμής**

Τα δικαιολογητικά που απαιτούνται είναι: α) πρωτόκολλο οριστικής παραλαβής (ποσοτικής και ποιοτικής) ή, σε περίπτωση αυτοδίκαιης παραλαβής, θεωρημένο αποδεικτικό προσκόμισης των αναλωσίμων στην αποθήκη, β) εντολή πληρωμής, γ) δελτίο αποστολής και **Ηλεκτρονικό Τιμολόγιο** του Αναδόχου, **που είναι σύμφωνο** με το ευρωπαϊκό πρότυπο έκδοσης ηλεκτρονικών τιμολογίων με κωδικό της Αναθέτουσας Αρχής 1036.E00665.0001 δ) πιστοποιητικό φορολογικής ενημερότητας, ε) πιστοποιητικό ασφαλιστικής ενημερότητας.

**Άρθρο Χ – Έκπτωση αναδόχου**

Η παράδοση του αντικειμένου της σύμβασης γίνεται από τον Ανάδοχο σύμφωνα με τους όρους και προδιαγραφές και το χρονοδιάγραμμα της παρούσας.

Με απόφαση της Αναθέτουσας Αρχής ο Ανάδοχος κηρύσσεται υποχρεωτικά έκπτωτος από τη σύμβαση και από κάθε δικαίωμά του που απορρέει απ’ αυτή, εφόσον δεν φόρτωσε, παρέδωσε ή αντικατέστησε τα συμβατικά υλικά ή δεν επισκεύασε ή συντήρησε αυτά μέσα στον συμβατικό χρόνο ή στον χρόνο παράτασης που του δόθηκε ή εν γένει εφόσον δεν τήρησε ή τήρησε πλημμελώς τις συμβατικές του υποχρεώσεις

Ο Ανάδοχος δεν κηρύσσεται έκπτωτος από τη σύμβαση όταν:

α. υπάρχει αθέτηση συμβατικής υποχρέωσης του αναδόχου με ευθύνη της αναθέτουσας αρχής

β. Συντρέχουν λόγοι ανωτέρας βίας

Κατά τα λοιπά εφαρμόζονται οι διατάξεις των άρθρων 203 και 204 του Ν.4412/2016.

β) Συντρέχουν λόγοι ανωτέρας βίας η απόδειξη των οποίων βαρύνει αποκλειστικά τον προμηθευτή.

**Άρθρο Χ – Επικοινωνία συμβαλλομένων**

Η επικοινωνία μεταξύ των μερών γίνεται εγγράφως (μέσω ταχυδρομείου, e-mail) στις ακόλουθες διευθύνσεις, αποδεικνύεται ως προς την παραλαβή της με σχετική τηλεομοιοτυπία του παραλήπτη προς τον αποστολέα, συστημένη επιστολή με απόδειξη αποστολής ή μήνυμα ηλεκτρονικού ταχυδρομείου το οποίο επιβεβαιώνει την παραλαβή του αρχικού μηνύματος.

Για την εταιρεία.............. , TK-........, Διεύθυνση.....

Κος:

Τηλ : 210…….., e-mail:……………………

Για την εταιρεία.............. , TK-........, Διεύθυνση.....

Κος:

Τηλ : 210…….., e-mail:……………………

Για το ΕΚΕΦΕ «Δ»

Κος: ............

Πατριάρχου Γρηγορίου Ε’ & Νεαπόλεως 27, TK 15341, Αγία Παρασκευή Αττικής

Τηλ. ............., e-mail ...........

Οι συμβαλλόμενοι υποχρεούνται αμοιβαίως να γνωστοποιούν αμελλητί τυχόν αλλαγή των ως άνω στοιχείων, άλλως θεωρείται ότι ισχύουν τα ως άνω αναφερόμενα.

**Άρθρο Χ – Δικαίωμα καταγγελίας από την αναθέτουσα αρχή**

Η Αναθέτουσα Αρχή δικαιούται να καταγγείλει τόσο την συμφωνία (ως προς συγκεκριμένο αντισυμβαλλόμενο), όσο και τις εκτελεστικές συμβάσεις, εφόσον ο Ανάδοχος δεν τηρεί κάποιον από τους όρους της παρούσας. Τα αποτελέσματα της καταγγελίας επέρχονται από την χρονική στιγμή περιέλευσής της στον Ανάδοχο.

Πριν την καταγγελία η αναθέτουσα αρχή διατηρεί το δικαίωμα να τάξει εύλογη προθεσμία θεραπείας των παραβάσεων της παρούσας. Στην περίπτωση αυτή το αποτέλεσμα της καταγγελίας επέρχεται με την άπρακτη πάροδο της ως άνω ταχθείσας προθεσμίας, εκτός εάν η Αναθέτουσα Αρχή γνωστοποιήσει εγγράφως στον Ανάδοχο ότι θεωρεί την παράβαση θεραπευθείσα.

Με την καταγγελία της συμφωνίας η Αναθέτουσα Αρχή δικαιούται να απαιτήσει την ανόρθωση κάθε θετικής ή αποθετικής ζημίας που υπέστη από την μη εκτέλεση ή την πλημμελή εκτέλεση των όρων της παρούσας εκ μέρους του Αναδόχου.

**Άρθρο Χ – Δικαίωμα καταγγελίας του αναδόχου**

Ο Ανάδοχος δικαιούται να καταγγείλει την εκτελεστική σύμβαση με προηγούμενη έγγραφη ειδοποίηση 10 ημερολογιακών ημερών σε περίπτωση που η Αναθέτουσα Αρχή παραβιάσει οποιονδήποτε όρο αυτής και δεν αποκαταστήσει την εν λόγω παράβαση μέσα σε εύλογη προθεσμία από την παραλαβή σχετικής έγγραφης ειδοποίησής της εκ μέρους του Αναδόχου. Σε περίπτωση καταγγελίας ο Ανάδοχος διατηρεί δικαίωμα αποζημίωσης για κάθε θετική ή αποθετική ζημία έχει υποστεί από την μη εκτέλεση της εκτελεστικής σύμβασης.

**Άρθρο Χ – Ανωτέρα βία**

Κανένα από τα μέρη δεν ευθύνεται για παράλειψη εκπλήρωσης των συμβατικών υποχρεώσεων του αν η παράλειψη αυτή είναι απόρροια ανωτέρας βίας, υπό την προϋπόθεση ότι η επικαλούμενη ανωτέρα βία αποδεικνύεται δεόντως και επαρκώς. Σαν ανωτέρα βία εννοείται κάθε γεγονός απρόβλεπτο και αναπότρεπτο που καθιστά απολύτως αδύνατη την εκτέλεση της παρούσας.

**Άρθρο Χ – Τελικές ερμηνευτικές διατάξεις**

Η παρούσα συμφωνία συντάχθηκε στην Ελληνική γλώσσα και στην Ελληνική θα συνταχθούν ομοίως και οι εκτελεστικές συμβάσεις της. Η υπογραφή της παρούσας συνεπάγεται την πλήρη αποδοχή των όρων που περιέχει. Τα υπογράφοντα την παρούσα συμφωνίας μέρη κατά ρητή δήλωσή τους έχουν πλήρη δικαιοπρακτική ικανότητα για τις εκατέρωθεν δεσμεύσεις που αναλαμβάνουν.

Η παρούσα διέπεται από το ελληνικό δίκαιο και ερμηνεύεται σύμφωνα με τους κανόνες της καλής πίστης, των συναλλακτικών ηθών και του κοινωνικού και οικονομικού σκοπού του δικαιώματος. Για κάθε διαφωνία ή διαφορά που τυχόν προκύπτει κατά την εκτέλεση της παρούσας τα μέρη προσπαθούν να επιλύσουν σύμφωνα με τις αρχές της καλής πίστης. Σε κάθε περίπτωση προσφυγής στα δικαστήρια, αρμόδια είναι τα ελληνικά δικαστήρια με έδρα την Αθήνα.

Η παρούσα συμφωνία τίθεται σε ισχύ από την ημερομηνία υπογραφής της από τα συμβαλλόμενα μέρη.

Αφού συντάχθηκε η παρούσα σύμβαση αναγνώσθηκε και υπογράφηκε ως ακολούθως από τα συμβαλλόμενα μέρη. Καταρτίστηκε δε σε τέσσερα (4) όμοια πρωτότυπα. Το κάθε πρωτότυπο υπογράφτηκε από τους εκπροσώπους και των συμβαλλομένων μερών. Από δύο (2) πρωτότυπα έλαβαν η Αναθέτουσα Αρχή και ο Ανάδοχος αντίστοιχα**.**

 (Σε περίπτωση που υπογραφεί ηλεκτρονικά συμπληρώνεται το κάτωθι:

Αφού συντάχθηκε η παρούσα σύμβαση σε μορφή ηλεκτρονικού εγγράφου, αναγνώσθηκε και υπογράφηκε με προηγμένη ηλεκτρονική υπογραφή ως ακολούθως από τα συμβαλλόμενα μέρη. Το παρόν συμφωνητικό αφού υπογραφεί με προηγμένη ηλεκτρονική υπογραφής από τους νόμιμους εκπροσώπους και των συμβαλλομένων μερών, αποστέλλεται σε έκαστο με ηλεκτρονικά μέσα).

**ΟΙ ΣΥΜΒΑΛΛΟΜΕΝΟΙ**

|  |
| --- |
|  **Ο ΔΙΕΥΘΥΝΤΗΣ ΕΚΕΦΕ «Δ» & ΠΡΟΕΔΡΟΣ Δ.Σ.** |
| **Δρ. ……………………………….** |

**ΓΙΑ ΤΗΝ ΕΤΑΙΡΕΙΑ………………………**

**ΓΙΑ ΤΗΝ ΕΤΑΙΡΕΙΑ………………………..**

**ΓΙΑ ΤΗΝ ΕΤΑΙΡΕΙΑ………………………………**

**ΠΑΡΑΡΤΗΜΑ Α’**

Η Αναθέτουσα Αρχή δύναται καθ' όλη τη διάρκεια της Συμφωνίας Πλαίσιο να ζητήσει από τον Προμηθευτή να προσθέσει στο **Παράρτημα Α** μεμονωμένα συναφή προϊόντα για τα οποία δυνατόν να προκύψουν σχετικές ανάγκες στο μέλλον, ανάλογα με την εξέλιξη των πειραμάτων/των παραδοτέων, την υλοποίηση του φυσικού αντικειμένου του ερευνητικού προγράμματος καθώς και την ολοκλήρωση αυτού.

Οι Προμηθευτές δύνανται, οποιαδήποτε στιγμή κατά τη διάρκεια ισχύος της Συμφωνίας Πλαίσιο, να ανανεώσουν/αντικαταστήσουν τα προϊόντα στο κατάλογο τους, δεδομένου ότι θα εξασφαλίσουν εκ των προτέρων την έγκριση της Αναθέτουσας Αρχής και κάτι τέτοιο θα οδηγεί σε βελτιωμένα προϊόντα. Η Αναθέτουσα Αρχή έχει κάθε δικαίωμα να αποδεχτεί ή να απορρίψει όλες ή μέρος αυτών των αλλαγών.

Αντικατάσταση προϊόντος μπορεί να γίνει και στις περιπτώσεις που ο προμηθευτής επικαλεστεί λόγους ανωτέρας βίας, απρόβλεπτα συμβάντα καθώς και άλλους σοβαρούς τεκμηριωμένους λόγους και μόνο κατόπιν έγκρισης της Αναθέτουσας Αρχής. Νοείται πως σε τέτοια περίπτωση θα πρέπει να υποβληθούν όλα τα απαραίτητα αποδεικτικά στοιχεία. Το νέο προϊόν θα πρέπει να είναι ισοδύναμο ή καλύτερο του αρχικού προσφερόμενου προϊόντος, σε ίση ή χαμηλότερη τιμή.